b'\n_START_ARTICLE_\nJohn Modic\n_START_SECTION_\n\xc5\xbdivljenjepis\n_START_PARAGRAPH_\nModic se je rodil star\xc5\xa1em slovenskih priseljencev v Ameriki. Leta 1947 je diplomiral iz anglistike na clevelandski univerzi Case Western Reserve, na kateri je 1970 tudi doktoriral. Ameri\xc5\xa1ko knji\xc5\xbeevnost je pou\xc4\x8deval na raznih ameri\xc5\xa1kih univerzah, nazadnje kot profesor na univezi Prude v Fort Waynu (Indiana).\n_START_SECTION_\nLiterarno delo\n_START_PARAGRAPH_\nModic je v knji\xc5\xbeevnih revijah objavljal eseje in \xc5\xa1tudije o ameri\xc5\xa1ki knji\xc5\xbeevnosti. Napisal je tudi ve\xc4\x8d razprav o L. Adami\xc4\x8du. Kot pisatelj je pisal predvsem \xc4\x8drtice v katerih je opisoval do\xc5\xbeivetja ameri\xc5\xa1kega vojaka med drugo svetovno vojno in \xc5\xbeivljenje priseljencev. Objavil pa je tudi nekaj kraj\xc5\xa1ih prevodov iz slovenske knji\xc5\xbeevnosti.'